
ДО
ДОБРИЧКИ ОБЩИНСКИ СЪВЕТ


ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
Кмет на община Добричка

Относно: Отдаване под наем на свободните пасища от общинския поземлен фонд, чрез търг с тайно наддаване на основание чл.37и, ал.13 от Закона за собствеността и ползването на земеделските за една календарна година.

УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,
	
При проведената процедура по разпределение на имоти с начин на трайно (НТП) „пасища, мери и ливади“ от общинския и държавния поземлен фонд по реда на чл.37и от Закона за собствеността и ползването на земеделските земи (ЗСПЗЗ), са разпределени имоти на всички допуснати до участие собственици или ползватели на животновъдни обекти, които отглеждат пасищни селскостопански животни, регистрирани в Интегрираната информационна система на Българска агенция по безопасност на храните (БАБХ).
Съгласно чл.37и, ал.12 от ЗСПЗЗ, въз основа на протоколите за разпределение кметът на общината сключва договори за наем с минимален срок от 5 календарни години, като договорите се сключват след заплащане на по-високата сума между най-високата тръжна цена, на която са сключени договорите за съответното землище за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади. Процедурата по разпределение на пасища, мери и ливади е приключила и всички договори за отдаване под наем с всички допуснати участници по реда на чл. 37и, ал.12 от ЗСПЗЗ са сключени.
Съгласно чл.37и, ал.13 от ЗСПЗЗ, останалите свободни пасища, мери и ливади от общинския и държавния поземлен фонд се отдават под наем чрез търг, в който се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ. Търговете за земите от общинския поземлен фонд се провеждат от кмета на общината. Договорите се сключват за една календарна година.
При определяне на началната тръжна цена за отдаване под наем на останалите свободни пасища от общинския поземлен фонд следва да бъде приложен същият ценови подход, предвиден при сключване на договорите, а именно по-високата сума между най-високата тръжна цена, на която са сключени договорите за землището за поземлени имоти с НТП „пасища, мери и ливади“ от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади.
Във връзка с гореизложеното, предлагам Добрички общински съвет да приеме следното:


			ПРОЕКТ!
[bookmark: _GoBack]РЕШЕНИЕ:

На основание чл.21, ал.2 във връзка с ал.1, т.8 от Закона за местното самоуправление и местната администрация, чл.8, ал.1 от Закона за общинската собственост и чл.37и, ал.13 от Закона за собствеността и ползването на земеделските земи, Добрички общински съвет:
I. Дава съгласие за предоставяне на всички останали свободни поземлени имоти с НТП „пасища“ от общинския поземлен фонд, чрез провеждане на публичен търг с тайно наддаване по реда на чл.37и, ал.13 от ЗСПЗЗ.
II. Определя начална тръжна цена между по-високата сума от най-високата тръжна цена, на която са сключени договорите за землището за пасища, мери и ливади от държавния и общинския поземлен фонд за годината, и размера на средното годишно рентно плащане за землището в общината за пасища, мери и ливади.
III. Сключване на договори за отдаване под наем на недвижими имоти с начин на трайно ползване „пасище“ за срок от 1 календарна година, считано от 01.01.2027г.
IV. Възлага на Кмета на община Добричка последващи законови действия.

Приложение:
Информация за размера на средното годишно рентно плащане по землища за територията на община Добричка. 



ВНОСИТЕЛ:

СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.-Кмет УТСОСПООС
Арх.Даниела Георгиева
Гл. архитект
ИД Директор дирекция УТСОСПООС
Мария Димитрова
Началник отдел ОС и екология
Юрист:
при община Добричка
Изготвил:
Теодора Михайлова
Ст. експерт ОС

